Pienkvoet vir ‘Boerepompie’-sanger, vrouRicus Nel, sy vrou Lisa en hulle babadogtertjie, Lisa-Bella. (Foto: Afrikaans is Groot/Facebook) Die sangerspaar Ricus Nel en Liza Brönner het Donderdag ŉ babadogtertjie verwelkom. Nel, bekend vir liedjies soos “Boerepompie” en “Harde kole”, het in Maart vanjaar aangekondig hulle word ŉ dogtertjie ryker. Hulle is reeds die ouers van ŉ seuntjie, Dawid, wat op 22 November 2018 gebore is. “Vandag word my meisiekind, Lisa-Bella, gebore. Dankie Here dat U by ons gaan wees,” het Nel Donderdag op sosiale media gesê. Duisende mense, asook die span van Afrikaans is Groot, het die egpaar gelukgewens met die geboorte. Hulle het ook twee foto’s gedeel van die egpaar en hulle nuwe bondeltjie vreugde. “Wat ‘n spesiale dag! Mag hierdie tyd vir julle soveel geluk inhou. Sy is pragtig.” Nel en Brönner is op 26 Januarie 2013 getroud. Klein Lisa-Bella is Donderdag gebore. (Foto: Afrikaans is Groot/Facebook)